Държавен вестник, бр. 4, 2026 г., стр. 57

БРОЙ  4	
Д Ъ Р Ж А В Е Н  В Е С Т Н И К 	
СТР.  57  
Прилага грижа за кожата на тялото чрез: анализ на кожата; почистване, ексфолиация, 
балансиране, тонизиране, овлажняване и стимулиране на естествените процеси на обновяване 
и моделиране на кожата на тялото. Извършва козметичен и класически масаж на цяло тяло, 
гръб, ръце, крака и яка, включително релаксиращи техники и масаж за моделиране на тяло, 
след анализ на формата на тялото. Използва базови козметични апарати: четков пилинг, 
д'арсонвал, нискоинтензивен повърхностен нефокусиран ултразвук за козметични цели, 
вакуум апарат, LED апарати за козметична фотобиомодулация. Умее да подбира и нанася 
козметични 
продукти 
за 
тяло 
(ексфолианти, 
маски, 
серуми, 
кремове). 
Извършва козметични/класически масажи на гръб, ръце, крака, яка и на цяло тяло. Извършва 
козметични процедури за тяло. Извършва процедури за поддръжка и грижа за кожата на 
дланите и ходилата, ексфолиация, масаж с подходящи серуми, бустери, кремове, поставяне на 
маски, парафинови процедури и др.). Извършва повърхностен козметичен пилинг на тяло.  
Козметикът, придобил втора степен на професионална квалификация, поставя обеци. 
Прилага видове грим (дневен, вечерен, официален). 
Спрямо вида, фототипа, състоянието, възрастта и характерните особености на кожата 
и придатъците по кожата определя вида процедура, използваната техника на работа, 
козметични апарати и козметика. Съобразява се с външни фактори и специфичните 
особености и навици на клиента. Препоръчва подходящата професионална програма за кожата 
на лицето и тялото, както и препоръчва подходящи продукти за домашна грижа за лице и тяло. 
Познава козметичните продукти по състав и функции. Познава противопоказанията за всички 
процедури. Консултира клиенти, води отчетност, извършва продажби на дребно. Познава 
организацията и управленската структура на козметичния салон. 
Работата се извършва в козметичен салон, козметично студио или обособена 
козметична кабина при стриктно спазване на изискванията за хигиена, дезинфекция и 
здравословни условия на труд. Специалистът познава нормативната уредба и указанията на 
производителите относно безопасно използване на продукти и апаратура. Самостоятелно 
изготвя досие на клиента. Съобразява избора на процедура спрямо досието на клиента, външни 
фактори, специфичните особености и навици на клиента. Специалистът познава, използва и 
прилага правилно материалите във всяка козметична процедура. Изгражда качества, като 
наблюдателност, естетически усет, отговорност, прецизност и коректност при обслужване, 
познава и спазва етичните норми, специфични за професията.  
Професията изисква основни познания за устройството и функциите на човешкото 
тяло, кожата, кожните придатъци, както и за нейните несъвършенства. Изисква общи базови 
познания за състава на козметичните продукти, които се използват. Козметикът изгражда 
качества, като наблюдателност, естетически усет, отговорност, прецизност и коректност при 
обслужване. Необходими са добронамереност, уважение към клиента, търпение и желание за 
развитие и усвояване на нови знания и техники. Необходимо е познаване и спазване на 
етичните норми, специфични за професията. Лице, което е придобило квалификация по част 
от професията, следва да упражнява единствено дейностите, свързани със съдържанието на 
професионалното обучение. 
 
2.2. 
Трета степен на професионална квалификация по професията 
 
Козметикът, придобил трета степен на професионална квалификация по професия 
„Козметични услуги“, извършва разширен набор от процедури за лице и тяло, надграждащи 
знанията, уменията и компетентностите от втора степен на професионална квалификация.